Budapest Főváros Önkormányzata főjegyzőjének
8/2024. (III. 8.) utasítása
a közérdekű adatok megismerésére irányuló igények teljesítésének rendjéről


[bookmark: _Hlk218865379]A következő utasításokkal történt módosításokkal egységes szerkezetben:

– a szervezeti átalakításokkal összefüggésben egyes főjegyzői utasítások módosításáról szóló 19/2024. (X. 30.) főjegyzői utasítás,
– a szervezeti átalakításokkal összefüggésben egyes főjegyzői utasítások módosításáról szóló 4/2025. (V. 12.) főjegyzői utasítás,
– a szervezeti átalakításokkal összefüggésben egyes főjegyzői utasítások módosításáról szóló 2/2026. (II. 27.) főjegyzői utasítás.


Hatályos: 2026. március 1-től.



Az utasítások szövege kizárólag az azok elfogadásakor aláírt változatban hiteles. Ennek megfelelően a jelen egységes szerkezetbe foglalt szöveg nem tekinthető hitelesnek, és semmilyen jogi kötelező erővel nem bír.




A jogalkotásról szóló 2010. évi CXXX. törvény 23. § (4) bekezdés j) pontjában meghatározott jogkörben eljárva, az információs önrendelkezési jogról és az információszabadságról szóló 2011. évi CXII. törvény 30. § (6) bekezdése, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 13. § (2) bekezdés h) pontja alapján, a Budapest Főváros Főpolgármesteri Hivatal szervezeti és működési szabályzatáról szóló 25/2020. (X. 26.) főpolgármesteri utasítás 8. mellékletében foglalt táblázat 18. sorában meghatározott tárgykörben, figyelemmel a közérdekű adat iránti igény teljesítéséért megállapítható költségtérítés mértékéről szóló 301/2016. (IX. 30.) Korm. rendelet rendelkezéseire, a Főpolgármesteri Hivatal kezelésében lévő közérdekű adatok és közérdekből nyilvános adatok megismerésére irányuló igények teljesítésének rendjéről az alábbiak szerint rendelkezem.

1. A közérdekű adatok megismerésére irányuló igények elbírálásával összefüggő feladatok ellátása

1. [bookmark: _Ref135828650]§

(1) [bookmark: _Hlk65757161]A Főpolgármesteri Hivatal kezelésében lévő, Budapest Főváros Önkormányzata önkormányzati feladatait ellátó szerv vagy személy tevékenységére vonatkozó közérdekű adatok és közérdekből nyilvános adatok (a továbbiakban együtt: közérdekű adat) megismerésére irányuló igény (a továbbiakban: adatigény) elbírálásával kapcsolatos döntések előkészítéséről, ennek keretében a Főpolgármesteri Hivatalon belüli egyeztetésekről – a Budapest Főváros Főpolgármesteri Hivatal szervezeti és működési szabályzatáról szóló 4/2025. (IV. 28.)  főpolgármesteri utasítás 36. § (2) bekezdésétől[footnoteRef:1] eltérve – a Főjegyzői Iroda gondoskodik. [1:  Módosította: 4/2025. (V. 12.) főjegyzői utasítás 12. § a) pont. Hatályos: 2025. május 13-tól.] 


(2) Az adatigény teljesítésével összefüggésben feladatkörrel rendelkező önálló szervezeti egység szorosan együttműködik a Főjegyzői irodával.

(3) [bookmark: _Ref145509664]A Főjegyzői Iroda ezen utasításban meghatározott feladatainak ellátásával összefüggésben a Főpolgármesteri Hivatalon belüli kommunikációban az adatigenyles@budapest.hu elektronikus levelezési címet kell használni.

(4) [bookmark: _Ref135828652]Az utasítás alkalmazásával összefüggő iratokhoz a Főjegyzői Iroda iratmintát készít; az iratmintákat a főjegyző hagyja jóvá.

2. Eljárás az adatigény szóbeli előterjesztése esetén

2. [bookmark: _Ref133414774]§

(1) [bookmark: _Ref133414776][bookmark: _Hlk135681971]A Központi Ügyfélszolgálati Irodán személyesen megjelent igénylő szóban előterjesztett igényét a Koordinációs Főosztály ügyfélszolgálati feladatokat ellátó munkatársa jegyzőkönyvbe foglalja. A jegyzőkönyv tartalmazza az igénylőnek az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 29. § (1b) bekezdésében meghatározott adatait. A Központi Ügyfélszolgálati Irodán személyesen megjelent igénylőnek írásban át kell adni az Infotv. 34. § (3) bekezdése szerinti tájékoztatást.

(2) A (1) bekezdés szerinti jegyzőkönyv felvételéhez alkalmazandó iratmintát a Főjegyzői Iroda készíti el, és azt – a főjegyző általi jóváhagyást követően – a Koordinációs Főosztály ügyfélszolgálati feladatokat ellátó munkatársainak rendelkezésére bocsátja.

3. Eljárás az adatigény elbírálása során

3. [bookmark: _Ref135140567]§

(1) [bookmark: _Ref160190583]A Főpolgármesteri Hivatalhoz bármilyen formában beérkezett adatigényt, valamint a 2. § (1) bekezdése szerint felvett jegyzőkönyvet haladéktalanul meg kell küldeni a Főjegyzői Irodának.

(2) [bookmark: _Hlk135682105][bookmark: _Ref135140571][bookmark: _Hlk135682162]A Főjegyzői Iroda – a főjegyző jóváhagyásával – közérthető tájékoztatást ad az önálló szervezeti egységeknek a Főpolgármesteri Hivatal munkatársai számára elérhető belső számítógépes hálózaton (a továbbiakban: intranet) a közérdekű adatok megismerésére irányuló igényként minősülés tartalmi kritériumairól.

(3) Ha a címzett önálló szervezeti egységnek kétsége van afelől, hogy a hozzá beérkezett beadvány a tartalma alapján adatigénynek minősül-e, haladéktalanul megkeresi a Főjegyzői Irodát.

(4) [bookmark: _Ref135828480]Ha a tartalma alapján adatigénynek minősülő beadványt nem adatigényként terjesztették elő, és a Főjegyzői Iroda a címzett önálló szervezeti egység megkeresése alapján az adatigényként minősülést visszajelezte, a címzett önálló szervezeti egység értesíti a beadványt tevőt beadványa közérdekű adatok megismerésére irányuló igényként történő elbírálásáról.

(5) A (4) bekezdés szerinti értesítéshez alkalmazandó iratmintát – a főjegyző általi jóváhagyást követően – a Főjegyzői Iroda közzéteszi az intraneten.

4. [bookmark: _Ref160441630]§

(1) A 3. § (1) bekezdése szerint megküldött adatigényt, valamint a hozzá beérkezett, adat megismerésére irányuló igényt tartalmazó beadványt a Főjegyzői Iroda haladéktalanul megvizsgálja abból a szempontól, hogy az igényelt adat közérdekű adatnak minősül-e.

(2) Ha a Főjegyzői Iroda azt állapítja meg, hogy az igényelt adat nem minősül közérdekű adatnak, előkészíti az adat megismerésére irányuló igényt tartalmazó beadványt ezen indokolással elutasító választ, illetve gondoskodik a beadvány tartalma szerinti elintézéséről vagy e célból a beadvány tárgya alapján feladatkörében érintett önálló szervezeti egységnek történő megküldéséről.

(3) [bookmark: _Ref160185827]Ha az igényelt adat közérdekű adatnak minősül, a beérkezett adatigényt a Főjegyzői Iroda megvizsgálja abból a szempontól, hogy az igénylő megadta-e az Infotv. 29. § (1b) bekezdésében meghatározott adatokat, és ezen adatok hiányában a főjegyző döntését kéri az adatigény figyelmen kívül hagyására vagy a hiányzó adatok pótoltatására vonatkozóan.

(4) [bookmark: _Ref135988151]Ha az adatigény eredetileg vagy pótoltatás eredményeként tartalmazza az Infotv. 29. § (1b) bekezdésében meghatározott adatokat, a Főjegyzői Iroda az adatigényt tájékoztatásul – a 22. § (2) bekezdésében meghatározott eljárást követően – haladéktalanul megküldi

a) [bookmark: _Ref135988264]a főjegyzőnek,
b) [bookmark: _Ref136343966]a főpolgármester kabinetfőnökének,
c) a kommunikációs vezetőnek,
d) a Főpolgármesteri Titkárság vezetőjének,
e) [footnoteRef:2] [2:  Hatályon kívül helyezte: 19/2024. (X. 30.) főjegyzői utasítás 6. §. Hatálytalan: 2024. november 1-től.] 

f) az adatvédelmi tisztviselőnek, valamint
g) [bookmark: _Ref135988271]a főjegyző által megjelölt további személynek,

[bookmark: _Hlk160456759]akik az adatigény kezelésére vonatkozóan észrevételt tehetnek.

(5) [bookmark: _Ref159835333]A Főjegyzői Iroda az adatigényt haladéktalanul megküldi az adatigény tárgya alapján feladatkörében érintett önálló szervezeti egységnek (a továbbiakban: adatgazda önálló szervezeti egység), amely közreműködik az adatigény teljesítésében.

5. [bookmark: _Ref133998823]§

Az adatigény teljesítésére irányuló eljárás során a Főjegyzői Iroda úgy határozza meg az adatgazda önálló szervezeti egység, valamint a 4. § (4) bekezdés a)-g) pontjában meghatározott személyek rendelkezésére álló határidőket, hogy az adatigény teljesítésére az Infotv.-ben meghatározott határidők betarthatóak legyenek.

6. §

(1) Ha az adatigényt a nem magyar anyanyelvű igénylő az anyanyelvén vagy az általa értett más nyelven fogalmazta meg, az adatigény, valamint az igénylőnek küldendő felhívások és az adatigény teljesítésének fordíttatásáról a Főjegyzői Iroda gondoskodik.

(2) A beérkezett adatigény fordításának időigénye nem érintheti az ezen utasítás szerinti eljárást, ennek érdekében a fordítás elkészültéig a Főjegyzői Iroda mesterséges intelligencián alapuló fordítóprogrammal nyersfordítást készít, amelyet az adatigényhez mellékel.

7. [bookmark: _Ref133569636]§

(1) [bookmark: _Ref133417172]Az adatgazda önálló szervezeti egység az adatigény kézhezvételét követően az adatigényt haladéktalanul megvizsgálja, és – a megfelelő indokolással – haladéktalanul jelzi a Főjegyzői Irodának, ha álláspontja szerint

a) [bookmark: _Ref133417193]az adatigény nem a Főpolgármesteri Hivatal kezelésében lévő adatra vonatkozik,
b) [bookmark: _Ref133569909]az adatigény az Európai Unió valamely intézménye vagy tagállama által előállított adatra vonatkozik,
c) [bookmark: _Ref133569923]az adatigény az Infotv. 29. § (1a) bekezdése szerint minősül,
d) [bookmark: _Ref133569933]az igényelt adatot a Főpolgármesteri Hivatal korábban már elektronikus formában nyilvánosságra hozta,
e) [bookmark: _Ref133569942]az adatigény nem egyértelmű, és ezért az igénylőt annak pontosítására kell felhívni,
f) [bookmark: _Ref133569955]az igényelt adat az Infotv. 27. §-a alapján nem vagy csak külön feltétel mellett ismerhető meg, így különösen, ha az igényelt adat Budapest Főváros Önkormányzata vagy a Főpolgármesteri Hivatal feladat- és hatáskörébe tartozó döntés meghozatalára irányuló eljárás során készített vagy rögzített, a döntés megalapozását szolgáló adat, amely tekintetében a keletkezésétől számított tíz évig a megismerést a főjegyzőnek kell engedélyeznie,
g) [bookmark: _Ref133569964]az Infotv. 29. § (2) bekezdésében meghatározott körülményekre tekintettel az adatigény teljesítése határidejének meghosszabbítása indokolt, vagy
h) [bookmark: _Ref133569974][bookmark: _Ref136343752][bookmark: _Ref133569983][bookmark: _Ref135981358]az adatigény teljesítéséért költségtérítést kell megállapítani.

(2) Ha az (1) bekezdés a)‑h) pontjában meghatározott körülményt a Főjegyzői Iroda észleli, erre az adatigény megküldésekor felhívja az adatgazda önálló szervezeti egység figyelmét, illetve utóbb egyeztet e kérdésben az adatgazda önálló szervezeti egységgel.

(3) [bookmark: _Ref135833056]Az (1) bekezdés c) pontja alkalmazásában az adatgazda önálló szervezeti egység csak arról nyilatkozik, hogy az adatigény megegyezik valamely egy éven belül benyújtott, azonos adatkörre irányuló adatigénnyel, és az érintett adatkörbe tartozó adatokban nem állt be változás; az igénylő személyének egyezését a Főjegyzői Iroda ellenőrzi.

(4) [bookmark: _Hlk135682547][bookmark: _Ref135140583]A Főjegyzői Iroda – a főjegyző jóváhagyásával – közérthető tájékoztatást ad az intraneten az önálló szervezeti egységek által az (1) bekezdés szerinti vizsgálat keretében vizsgálandó szempontokról.

8. [bookmark: _Ref133570919]§

(1) Ha az adatgazda önálló szervezeti egység a 7. § (1) bekezdés a) pontja szerinti jelzéssel él, a Főjegyzői Iroda előkészíti az adatigényre ennek megfelelően adandó választ, ha az azonosítható, megjelölve az igényelt adatot kezelő szervet vagy személyt.

(2) Ha az adatgazda önálló szervezeti egység a 7. § (1) bekezdés b) pontja szerinti jelzéssel él, a Főjegyzői Iroda előkészíti az Infotv. 29. § (2a) bekezdése szerinti megkeresést és tájékoztatást.

(3) Ha az adatgazda önálló szervezeti egység a 7. § (1) bekezdés c) pontja szerinti jelzéssel él, és a Főjegyzői Iroda 7. § (3) bekezdése szerinti ellenőrzése alapján az igénylő személye is megegyezik, a Főjegyzői Iroda előkészíti az adatigényt elutasító döntést.

(4) Ha az adatgazda önálló szervezeti egység a 7. § (1) bekezdés c) pontja szerinti jelzéssel él, de a Főjegyzői Iroda 7. § (3) bekezdése szerinti ellenőrzése alapján az igénylő személye nem azonos, a Főjegyzői Iroda a korábbi válasz alapján – a körülmények esetleges eltérésére figyelemmel – készíti elő az adatigény teljesítésére irányuló iratot.

(5) Ha az adatgazda önálló szervezeti egység a 7. § (1) bekezdés d) pontja szerinti jelzéssel él, a Főjegyzői Iroda az adatigényt az adatot tartalmazó nyilvános forrás megjelölésével teljesítő választ készít elő.

(6) Ha az adatgazda önálló szervezeti egység a 7. § (1) bekezdés e) pontja szerinti jelzéssel él, a Főjegyzői Iroda előkészíti az igénylőt az Infotv. 28. § (3) bekezdése szerint az adatigény pontosítására történő felhívást.

(7) Ha az adatgazda önálló szervezeti egység a 7. § (1) bekezdés f) pontja szerinti jelzéssel él, a Főjegyzői Iroda az engedélyezés kérdésében a főjegyző döntését kéri, majd annak megfelelően készíti elő a választ.

(8) Ha az adatgazda önálló szervezeti egység a 7. § (1) bekezdés g) pontja szerinti jelzéssel él, a Főjegyzői Iroda előkészíti az igénylőt a határidő meghosszabbításáról történő tájékoztatást. A határidő meghosszabbítására csak akkor kerülhet sor, ha nincs helye az adatigény elutasításának.

(9) Ha az adatgazda önálló szervezeti egység a 7. § (1) bekezdés h) pontja szerinti jelzéssel él, a Főjegyzői Iroda előkészíti az igénylőnek a költségtérítés összegéről, valamint az adatigénylés teljesítésének másolatkészítést nem igénylő lehetőségeiről történő tájékoztatását.

9. §

(1) [bookmark: _Ref135137898]Ha a Főjegyzői Iroda nem ért egyet az adatgazda önálló szervezeti egység 7. § (1) bekezdése szerinti álláspontjával, vagy a 8. § szerinti eljáráshoz ez egyébként szükséges, egyeztet az adatgazda önálló szervezeti egységgel.

(2) Ha az egyeztetéssel a véleménykülönbséget nem lehet feloldani, a vitás kérdésben a főjegyző dönt.

(3) A 8. § alapján előkészített iratot a Főjegyzői Iroda döntésre felterjeszti a főjegyzőnek.

10. [bookmark: _Ref159323892]§

(1) Az igénylőnek az Infotv. 28. § (3) bekezdése szerint az adatigény pontosítására történő felhívása teljesítésére legfeljebb ötnapos határidőt kell tűzni.

(2) A felhívásban az igénylőt tájékoztatni kell arról, hogy az adatigény pontosítására az (1) bekezdés szerint megállapított határidő az adatigény teljesítésére nyitva álló határidőbe nem számít bele.

(3) Ha az igénylő az adatigény pontosítására irányuló felhívásra határidőben nem válaszol vagy az adatigényt nem pontosítja, és az adatigény az egyértelműség hiányában nem vagy csak aránytalan munkaráfordítással teljesíthető, az adatigényt a pontosítási igénnyel érintett részében visszavontnak kell tekinteni. Erre az igénylőt a felhívásban figyelmeztetni kell.

11. §

(1) [bookmark: _Ref133998966]Az adatgazda önálló szervezeti egység, ha a 7. § (1) bekezdése szerinti vizsgálat alapján a 7. § (1) bekezdés a)‑f) vagy h) pontja szerinti jelzésnek nincs helye, a Főjegyzői Iroda által a 5. § szerint meghatározott határidőben – az adatigény teljesítésére irányuló irat érdemi tartalmaként, erre alkalmas kidolgozottsággal – a Főjegyzői Iroda rendelkezésére bocsátja az igényelt adatokat és az azok értelmezéséhez szükséges információt.

(2) A Főjegyzői Iroda az adatgazda önálló szervezeti egység által az (1) bekezdés szerint rendelkezésére bocsátott adatok és információ alapján, szükség szerint egyeztetve az adatgazda önálló szervezeti egységgel, előkészíti az adatigény teljesítésére irányuló iratot.

(3) Az adatigény teljesítésére irányuló irat tervezetét a Főjegyzői Iroda rövid határidővel véleményezésre megküldi a 4. § (4) bekezdés b)-g) pontjában meghatározott személyeknek, akik arra észrevételt tehetnek.

(4) Az adatigény teljesítésére irányuló irat tervezete döntésre felterjesztéséhez kapcsolódóan a Főjegyzői Iroda írásban ismerteti a főjegyzővel a 4. § (4) bekezdés b)-g) pontjában meghatározott személyek észrevételeit, illetve az észrevétel hiányának tényét.

12. §

A 8. § szerinti iratot, valamint az adatigény teljesítésére irányuló vagy az adatigényt elutasító döntést a főjegyző általi kiadmányozást követően a Főjegyzői Iroda küldi meg az igénylőnek.

13. [bookmark: _Ref145512405]§

Az adatigény teljesítésére irányuló vagy az adatigényt elutasító döntést – az adatigénnyel együtt – a Főjegyzői Iroda a főjegyző általi kiadmányozást és az ügyfélnek történő megküldést követően tájékoztatásul megküldi

a) [bookmark: _Ref145512408][footnoteRef:3] [3:  Hatályon kívül helyezte: 19/2024. (X. 30.) főjegyzői utasítás 6. §. Hatálytalan: 2024. november 1-től.] 

b) [footnoteRef:4] [4:  Hatályon kívül helyezte: 19/2024. (X. 30.) főjegyzői utasítás 6. §. Hatálytalan: 2024. november 1-től.] 

c) a főpolgármester kabinetfőnökének,
d) [bookmark: _Ref145512410]a kommunikációs vezetőnek, valamint
e) a főjegyző által megjelölt további személynek.

14. §

(1) [bookmark: _Ref159836293]Ha az adatigény az Infotv. 26. § (2) bekezdése szerinti közérdekből nyilvános személyes adatot érint, az adatigény teljesítésére irányuló döntéshez kapcsolódóan az adatigénylőt figyelmeztetni kell arra, hogy a rendelkezésére bocsátott közérdekből nyilvános személyes adatok esetleges további felhasználása esetén tiszteletben kell tartania a célhoz kötött adatkezelés elvét.

(2)  Az (1) bekezdés szerinti esetben a Főjegyzői Iroda – annak érdekében, hogy az érintett élni tudjon a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-i (EU) 2016/679 európai parlamenti és tanácsi rendelet szerinti jogaival – tájékoztatja az érintettet arról, hogy mely közérdekből nyilvános személyes adatok kiadása történt meg, kinek, és hogy az adatigénylő (1) bekezdés szerinti figyelmeztetése megtörtént.

4. Az adatigény teljesítése

15. §

Az igényelt adatokat tartalmazó iratban szereplő, az igénylő által nem megismerhető adat felismerhetetlenné tételéről – az adatvédelmi tisztviselő ellenőrzése mellett – a Főjegyzői Iroda gondoskodik.

16. §

(1) [bookmark: _Ref134004431]Ha az igényelt adatot a Főpolgármesteri Hivatal korábban már elektronikus formában nyilvánosságra hozta, az adatigényt az adatot tartalmazó nyilvános forrás megjelölésével kell teljesíteni.

(2) Az adatigényt az (1) bekezdés hatálya alá nem tartozó esetben is – szükség szerint az igénylővel egyeztetve –, ha az lehetséges, elektronikus úton vagy betekintés biztosítása útján kell teljesíteni.

(3) Ha az adatigényt másolatkészítés vagy elektronikus adathordozóra történő rögzítés útján kell teljesíteni, erről az adatgazda önálló szervezeti egység gondoskodik.

(4) Ha az adatigényt másolatkészítés vagy elektronikus adathordozóra történő rögzítés útján kell teljesíteni, és ennek költsége meghaladja az Infotv. 29. § (3) bekezdése alapján költségtérítésként megállapítható legalacsonyabb összeget, a Főpolgármesteri Hivatal az adatigényt költségtérítés ellenében teljesíti a 29. § (5) bekezdésében, valamint a közérdekű adat iránti igény teljesítéséért megállapítható költségtérítés mértékéről szóló 301/2016. (IX. 30.) Korm. rendeletben meghatározottak szerint azzal, hogy az adathordozó közvetlen önköltségéről az adathordozót beszerző önálló szervezeti egység nyilatkozik.

(5) A költségtérítés megfizetését a Főpolgármesteri Hivatal – a Költségvetési és Számviteli Főosztály[footnoteRef:5] által meghatározott – számlájára kell kérni. [5:  Módosította: 2/2026. (II. 27.) főjegyzői utasítás 5. §. Hatályos: 2026. március 1-től.] 


17. §

(1) Ha az igénylő az adatokat betekintés útján kívánja megismerni, vagy a másolatot személyesen kívánja átvenni, a Főjegyzői Iroda felveszi a kapcsolatot az igénylővel időpont egyeztetése céljából.

(2) Az időpont-egyeztetés során a Főjegyzői Iroda felhívja az igénylő figyelmét arra, hogy ha az igénylő az előre egyeztetett helyen és időben nem jelenik meg, és öt napon belül igazolást sem nyújt be, vagy az igény egyéb módon történő teljesítését sem kéri, az igényt visszavontnak kell tekinteni; ami nem érinti a felmerült költségek megtérítésének kötelezettségét.

(3) [bookmark: _Hlk135684268]A betekintésre megfelelő időt kell biztosítani. A betekintés keretében az igénylő kérdéseire – szükség szerint az adatgazda önálló szervezeti egység munkatársa jelenlétének biztosításával – válaszolni és az adatok biztonságára, illetve változatlanságára felügyelni kell. A Főjegyzői Iroda nyilatkoztatja az igénylőt arra vonatkozóan, hogy az iratokba a helyszínen betekintett, illetve hogy az igényelt másolatot átvette.

5. Az adatigények teljesítésének nyilvántartása

18. [bookmark: _Ref159324063]§

(1) Az Infotv. 30. § (3) bekezdésében előírt nyilvántartást az elutasított adatigényekről, valamint az elutasítások indokairól a Főjegyzői Iroda vezeti.

(2) [bookmark: _Ref135136516]A nyilvántartás tartalmazza

a) az adatigény iktatószámát,
b) [bookmark: _Ref158630151]az adatigény beérkezésének dátumát,
c) az adatigény tárgyát,
d) az adatigénnyel érintett adatfajták, adatkörök számát,
e) az adatigény pontosítására történő felhívás – ha sor került ilyenre – megküldésének dátumát,
f) [bookmark: _Ref158630163]az adatigényt elutasító döntés megküldésének dátumát és módját,
g) [bookmark: _Ref158809929]az adatigény megválaszolásához szükséges napok számát,
h) [bookmark: _Ref135136518]az adatigény elutasításának indokát, valamint
i) az arra vonatkozó információt, hogy az igénylő az adatigény elutasítása miatt bírósághoz fordult-e az Infotv. 31. § (1) bekezdése alapján.

(3) A (2) bekezdés h) pontja alkalmazásában az elutasítás indokát a Nemzeti Adatvédelmi és Információszabadság Hatóság által meghatározott kategóriák szerint kell megadni.

19. [bookmark: _Ref159324131]§

(1) A Főjegyzői Iroda külön nyilvántartást vezet a teljesített és a részben teljesített adatigényekről.

(2) [bookmark: _Ref158811078]A teljesített adatigények nyilvántartása tartalmazza

a) az adatigény iktatószámát,
b) [bookmark: _Ref158629521]az adatigény beérkezésének dátumát,
c) az adatigény tárgyát,
d) az adatigénnyel érintett adatfajták, adatkörök számát,
e) az adatigény pontosítására történő felhívás – ha sor került ilyenre – megküldésének dátumát,
f) az adatigény teljesítése határidejének meghosszabbításáról – ha sor került ilyenre – történő tájékoztatás megküldésének dátumát,
g) [bookmark: _Ref158629525]az adatigényt teljesítő döntés megküldésének dátumát és módját, valamint
h) [bookmark: _Ref158811080]az adatigény megválaszolásához szükséges napok számát.

(3) [bookmark: _Ref158811202]A részben teljesített adatigények nyilvántartása tartalmazza

a) az adatigény iktatószámát,
b) [bookmark: _Ref158629704]az adatigény beérkezésének dátumát,
c) az adatigény tárgyát,
d) az adatigénnyel érintett adatfajták, adatkörök számát, és ebből
da) a teljesített adatkörök számát és
db) az elutasított adatkörök számát,
e) az adatigény pontosítására történő felhívás – ha sor került ilyenre – megküldésének dátumát,
f) az adatigény teljesítése határidejének meghosszabbításáról – ha sor került ilyenre – történő tájékoztatás megküldésének dátumát,
g) [bookmark: _Ref158629677]az adatigényt teljesítő, illetve elutasító döntés megküldésének dátumát és módját,
h) [bookmark: _Ref158811233]az adatigény megválaszolásához szükséges napok számát,
i) az elutasított adatkör tekintetében az adatigény elutasításának indokát, valamint
j) az arra vonatkozó információt, hogy az igénylő az adatigény elutasítása miatt bírósághoz fordult-e az Infotv. 31. § (1) bekezdése alapján.

20. §

A 18. § (2) bekezdés g) pontja, a 19. § (2) bekezdés h) pontja, valamint a 19. § (3) bekezdés h) pontja alkalmazásában az adatigény megválaszolásához szükséges napok számát az adatigény beérkezésének dátuma és az adatigényt teljesítő, illetve elutasító döntés megküldésének dátuma alapján kell meghatározni azzal, hogy az adatigény pontosítására a 10. § (1) bekezdése szerint megállapított határidőt nem kell beszámítani, továbbá figyelemmel az igazgatási szünetről szóló 2023. évi XXVI. törvény 7. § (4) bekezdés a) pontjában és 3. § (2) bekezdés 7. pontjában, valamint 7. § (4a) bekezdésében foglalt rendelkezésekre.

21. §

A Nemzeti Adatvédelmi és Információszabadság Hatóságnak teljesítendő, az Infotv. 71/D. § (4) bekezdésében előírt adatszolgáltatást – a Nemzeti Adatvédelmi és Információszabadság Hatóság által meghatározott formátumban – a Főjegyzői Iroda készíti el, majd miután azt az adatszolgáltató képviselőjeként a főjegyző aláírta, gondoskodik annak a Nemzeti Adatvédelmi és Információszabadság Hatóságnak való megküldéséről, valamint a Budapest Főváros Főpolgármesteri Hivatal szervezeti és működési szabályzatáról szóló 4/2025. (IV. 28.) főpolgármesteri utasítás 96. § (1) bekezdése[footnoteRef:6] szerinti honlapon (a továbbiakban: honlap) történő közzétételéről. [6:  Módosította: 4/2025. (V. 12.) főjegyzői utasítás 12. § b) pont. Hatályos: 2025. május 13-tól.] 


6. Az igénylő személyes adatainak kezelése

22. [bookmark: _Ref136345368]§

(1) [bookmark: _Ref135833471]Az igénylőnek az Infotv. 29. § (1b) bekezdésében meghatározott, valamint az adatigény keretében megadott további személyes adatainak kezeléséről, az Infotv. 29. § (1b) bekezdésében meghatározott szempont vizsgálatáról, valamint a személyes adatoknak az Infotv. 28. § (2) bekezdésében előírt törléséről – a (2) és (3) bekezdésben meghatározott kivétellel – a Főjegyzői Iroda gondoskodik.

(2) [bookmark: _Ref136345370]Az adatigényt, illetve az igénylőnek küldendő, az utasításban meghatározott iratot a Főjegyzői Iroda – az igénylő neve és arra a szervezetre utaló adat kivételével, amelynek nevében eljár – az (1) bekezdésben meghatározott személyes adatok felismerhetetlenné tételét követően küldi meg a 4. § (4) bekezdés b)‑g) pontjában meghatározott személyeknek, az adatgazda önálló szervezeti egységnek, valamint 13. § a)‑e) pontjában meghatározott személyeknek.

(3) [bookmark: _Ref160188733]A (2) bekezdés szerinti címzettek figyelmét a megküldéskor fel kell hívni arra, hogy a megküldött személyes adatok törléséről haladéktalanul, de legkésőbb az Infotv. 28. § (2) bekezdésében meghatározott határidőben kötelesek gondoskodni.

(4) A Főjegyzői Iroda az önálló szervezeti egységek adatvédelmi koordinátorként kijelölt munkatársainak félévente megküldi azon adatigények listáját, amelyek teljesítésében az adatgazda önálló szervezeti egység közreműködött. Ez alapján az adatvédelmi koordinátor gondoskodik arról, hogy az önálló szervezeti egység adatigények teljesítésében közreműködött minden munkatársa eleget tegyen a (3) bekezdés szerinti kötelezettségnek, és ennek teljesítéséről a Főjegyzői Irodának írásbeli jelentést készít.

7. A nyilvánosság tájékoztatása

23. [bookmark: _Ref136349242]§

(1) [bookmark: _Ref136349244]A Főpolgármesteri Hivatal a hozzá érkezett adatigényeket és az azokra adott válaszokat kéthavonta, minden második hónap 15. napjáig – a 24. §-ban meghatározott kivételekkel – közzéteszi a honlapon.

(2) A közzétételt megelőzően a nyilvánosság által nem megismerhető adatok felismerhetetlenné tételéről – az adatvédelmi tisztviselő ellenőrzése mellett – a Főjegyzői Iroda gondoskodik.

(3) A közzétételről a Főjegyzői Iroda gondoskodik.

24. [bookmark: _Ref136350677]§

(1) Nem kell alkalmazni a 23. § (1) bekezdését az olyan adatigény tekintetében, amely közérdekből nyilvános személyes adat megismerésére irányul. Ha az adatigény csak részben irányul közérdekből nyilvános személyes adat megismerésére, az adatigény és az arra adott válasz közzétételére – a célhoz kötött adatkezelés elve tiszteletben tartásának az Infotv. 26. § (2) bekezdésében előírt kötelezettségére figyelemmel – az ilyen személyes adatok felismerhetetlenné tételét követően kerül sor.

(2) [bookmark: _Hlk136425814]Az internetes adatigénylő weboldalon keresztül érkezett adatigények és az azokra adott válaszok külön közzététele helyett a 23. § (1) bekezdése szerinti közzétételre szolgáló felületen az internetes adatigénylő weboldalra mutató általános hivatkozást kell elhelyezni, és jelezni, hogy az ilyen adatigények és az azokra adott válaszok ezen a weboldalon ismerhetők meg.

25. §

Az Infotv. 34. § (3) bekezdése szerinti tájékoztatásban ki kell térni a 23. §-ban és a 24. §-ban szabályozott közzététel szabályainak ismertetésére is.

26. [bookmark: _Ref135127681]§

(1) [bookmark: _Ref135127683][bookmark: _Hlk135130491]A közérdekű adatok egyedi igénylésének szabályairól az Infotv. 34. § (3) bekezdésében előírt tájékoztatást a Főjegyzői Iroda készíti el, és a főjegyző jóváhagyását követően gondoskodik annak a honlapon történő közzétételéről.

(2) A Főjegyzői Iroda javaslatot tehet a főjegyzőnek a jelentős terjedelmű, illetve nagyszámú adatra vonatkozó adatigénynek a honlapon keresztül történő teljesítésére, valamint szükség szerint kezdeményezi a közérdekű adatok elektronikus közzétételének részletes szabályairól szóló normatív utasításban szabályozott egyedi közzétételi listának az Infotv. 37. § (6) bekezdése alapján történő kiegészítését.

8. Eljárás az adatigény teljesítésével összefüggésben indított perben

27. §

(1) [bookmark: _Ref135126060]Az adatigény elutasítása, határidőben nem teljesítése miatt indított vagy a megállapított költségtérítés összegének felülvizsgálata iránti, az Infotv. 31. § (1) bekezdése szerinti perben a főjegyző a jogi képviselet ellátásának rendjéről szóló normatív utasítás alkalmazásában a perindításra jogosult, így gyakorolja az érdemi eljárási cselekmények megtételére vonatkozó utasítási jogot.

(2) Az (1) bekezdés szerinti perben, különösen az Infotv. 31. § (2) bekezdése alapján az adatkezelő által bizonyítandó kérdésekben és az írásbeli ellenkérelem előkészítésében a Főjegyzői Iroda és az adatgazda önálló szervezeti egység szorosan együttműködik a Főpolgármesteri Hivatal képviseletét ellátó jogtanácsossal.

9. Záró rendelkezések

28. §

Ez az utasítás 2024. április 1-jén lép hatályba.

29. §

(1) Az 1. § (4) bekezdése szerinti iratmintákat az utasítás hatálybalépésétől számított harminc napon belül kell a főjegyzőnek jóváhagyásra felterjeszteni.

(2) A 3. § (2) bekezdése és a 7. § (4) bekezdése szerinti tájékoztatót az utasítás hatálybalépésétől számított harminc napon belül kell a főjegyzőnek jóváhagyásra felterjeszteni.

(3) A 23. § (1) bekezdése szerinti közzétételt első alkalommal 2024. június 15-éig kell teljesíteni.

(4) A 26. § (1) bekezdése szerinti tájékoztatót az utasítás hatálybalépésétől számított tizenöt napon belül kell a főjegyzőnek jóváhagyásra felterjeszteni.

30. §[footnoteRef:7] [7:  A rendelkezés a jogalkotásról szóló 2010. évi CXXX. törvény 12. § (1) és (2) bekezdésére tekintettel 2024. április 2-án hatályát vesztette.] 

